นายกรัฐมนตรี ขอนักลงทุนเชื่อมั่นศักยภาพไทยที่มียุทธศาสตร์ชาติเป็นกลไกสร้างการพัฒนาในระยะยาว
นายกรัฐมนตรี ขอนักลงทุนเชื่อมั่นศักยภาพไทยที่มียุทธศาสตร์ชาติเป็นกลไกสร้างการพัฒนาในระยะยาว ย้ำในฐานะประธานอาเซียนพร้อมผลักดันการพัฒนาที่เข้มแข็งของอาเซียนไปพร้อมกันพลเอกประยุทธ์ จันทร์โอชา นายกรัฐมนตรี กล่าวปาฐกถาพิเศษในการประชุม CLSA อาเซียน ประจำปี 2562 ณ ห้องบอลรูม โรงแรมแกรนด์ ไฮแอท เอราวัณ ซึ่งเป็นการประชุมที่ให้ความมั่นใจกับนักลงทุนต่างประเทศ ที่จะเข้ามาดำเนินธุรกิจในประเทศไทย นายกรัฐมนตรีย้ำว่าภาคเอกชนจะเป็นส่วนสำคัญอย่างมาก ที่จะร่วมกับรัฐบาลและภาคส่วนอื่นๆสร้างการพัฒนาลดความเหลื่อมล้ำ แก้ปัญหาที่เกิดขึ้นอยู่ ทั่วโลกในขณะนี้ ในส่วนของประเทศไทย ถือว่ามีความโดดเด่นทางด้านภูมิศาสตร์ที่เป็นจุดกึ่งกลางของอาเซียน และไทยได้วางแนวทางพัฒนาคือ เรื่องยุทธศาสตร์ชาติ แนวทางการปฏิรูปประเทศ การพัฒนาโครงสร้างพื้นฐาน พัฒนาทรัพยากรมนุษย์ ส่งเสริมการใช้ประโยชน์จากเทคโนโลยีดิจิทัล เสริมสร้างงานวิจัยและนวัตกรรมและการพัฒนาพื้นที่ เศรษฐกิจสำหรับอนาคต เช่น เช่นโครงการ พัฒนาพื้นที่เศรษฐกิจพิเศษภาคตะวันออก หรือ อีอีซี ดังนั้นขอให้นักลงทุนเชื่อมั่นที่จะมาลงทุนในประเทศไทยและเชื่อมั่นการทำงานของรัฐบาล ที่จะทำทุกอย่างอย่างดีที่สุด และประเทศไทยพร้อมที่จะดูแลนักลงทุนจากทั่วโลก ซึ่งการจะทำสิ่งเหล่านี้ได้ต้องเริ่มจากการเพิ่มขีดความสามารถ ให้กับนักลงทุน ซึ่งรัฐบาลได้ปรับเปลี่ยนกลไกต่างๆเพื่อให้อำนวยความสะดวกต่อการค้าการลงทุนนายกรัฐมนตรีกล่าวว่าการพัฒนาที่แท้จริง คงไม่ใช่เพียงประเทศใดประเทศหนึ่ง แต่ในฐานะที่ไทยเป็นประธานอาเซียนในปีนี้ จะมุ่งผลักดันให้ทุกประเทศในอาเซียนก้าวเดินอย่างเข้มแข็งและเติบโตไปด้วยกัน และให้ความสำคัญกับการพัฒนาภาคธุรกิจ ที่ต้องใส่ใจสังคม และสิ่งแวดล้อม ส่วนเรื่องการเมืองก็ถือเป็นเรื่องของแต่ละประเทศ